Το σπίτι του Ζαχαρία βρίσκεται στο χωριό Μυρσίνη, το οποίο είναι ένα πολύ όμορφο χωριό της Τήνου. Στο χωριό έχει ένα καφενείο και ένα παντοπωλείο με καταπληκτικούς ανθρώπους. Στο παντοπωλείο μπορεί να βρει κάποιος εκπληκτικά φαγητά με ντόπια υλικά! Το χωριό είναι σε σημείο που βολεύει ιδιαίτερα για τις εξορμήσεις στις παραλίες και τα υπόλοιπα χωριά του νησιού. Επίσης, είναι κοντά στην πολύ όμορφη παραλία Λειβάδα.
Το σπίτι είναι σε κατάλληλο σημείο όπου αγναντεύεις και την υψηλότερη κορυφή του νησιού. Έχει ωραίο φως και είναι ότι καλύτερο για κάποιον που ψάχνει ηρεμία και γαλήνη. Το βρήκαμε καθαρό και με όλες τις ανέσεις που περιγράφονται στην πλατφόρμα. Ο Ζαχαρίας και η γυναίκα του μας υποδέχτηκαν στο λιμάνι, όπου και μας καθοδήγησαν στο σπίτι. Είναι πολύ φιλικοί και φιλόξενοι. Ευχαριστούμε!
Συνιστώ το σπίτι το Ζαχαρία ανεπιφύλακτα σε όποιον θέλει να έχει ήρεμες διακοπές στην Τήνο μέσα στη φύση και σε ένα όμορφο χωριό!